  Туспуктэм: Константин Вознесенских Майя Бывальцева Сочинениосъя огъяросси вожвылъяськонын кунысь 63 улосвылъёсысь 100 дышетскисьёс вормизы, соос пӧлын Шарканысь Г. Ф. Лопатин нимо школаын дышетскись Арина Главатских. Со сярысь Удмуртиысь дышетонъя но тодосъя министерстволэн пресс-службаез ивортӥз. Вожвылъяськонлэн федерал люкетаз 85 улосвылъёсысь 379 ужъёс вуизы. 4-11 классъёсын дышетскисьёс но шор ёзо ӧнер дышетсконниосысь студентъёс сочинениослы темаос асьсэос бырйизы, радъясьёс ӧръёсъя лыдмет гинэ сётӥзы, отчы гожъясьёслэн но кун ужасьёслэн, литература произведениослэн, историысь пусйымон ужрадъёслэн котырес лыдпусъёссы пыризы. Конкурсын вормисьёсты Москвае ӧтизы, 2-тӥ но 3-тӥ шуркынмонэ отын сӥё-дано пусъён но мукет ужрадъёс ортчозы. Вожвылъяськонлы йылпумъянъёсъя 100 усто сочинениосын бичет поттозы. Тодэ вайытом, Удмуртиысь дышетскисьёс Гай Сабитовлэн творчествоезлы сӥзем тодосъя но эскеронъёсъя «Дорад ӧтё тодмо сюрес» улосвылкуспо конференцие пыриськыны быгато. Тегъёс: Удмуртия Дышетон вожвылъяськон Шаркан пиналъёс  